У складу са чланом 20. став 1. тачка 8. Закона о локалној самоуправи („Сл.гласник РС, број 129/2007...47/2018), чланом 69. И 70. Закона о енергетској ефикасности и рационалној употреби енергије („Сл.гласник РС“,број 40/21), чланом 6. Одлуке о финансијској подршци унапређењу енергетске ефикасности стамбених зграда, породичних кућа и станова на територији општине Ивањица („Службени лист општине Ивањица“ број 7/2021) члана 15. Правилника о суфинансирању мера енергетске санације стамбених зграда, породичних кућа и станова („Сл. лист општине Ивањица“, број 7/21), , Одлуке о буџету општине Ивањица за 2021. годину („Сл. лист општине Ивањица“, број 18/20), **Општинско веће општине Ивањица, на телефонској седници одржаној дана 05. августа 2021. године**, **д о н о с и**

**О Д Л У К У**

**О РАСПИСИВАЊУ ЈАВНОГ ПОЗИВА**

**ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ**  **У ДОМАЋИНСТВИМА И СТАМБЕНИМ ЗАЈЕДНИЦАМА НА ТЕРИТОРИЈИ ОПШТИНЕ ИВАЊИЦА У 2021. ГОДИНИ**

 **I** **РАСПИСУЈЕ СЕ** јавни позив за учешће привредних субјеката у спровођењу мера енергетске санације у домаћинствима и стамбеним заједницама на територији општине Ивањица у 2021. години.

 **II** Суфинансирање унапређења енергетске ефикасности, у општини Ивањица, у 2021. години, обезбеђено је у износу од 4.000.000,00 динара, од чега је 2.000.000,00 динара определила општина Ивањица, а 2.000.000,00 динара Министарство рударства и енергетике. Средства општине Ивањица за суфинансирање пројеката грађана обезбеђена су Одлуком о буџету општине Ивањица за 2021. годину („Службени лист општине Ивањица бр. 18/20), у оквиру Програма 17 Енергетска ефикасност и обновљиви извори енергије, Програмска активност 0501-0001 Енергетски менаџмент, функција 430 – гориво и енергија , економска класификација 472 – накнада из буџета за социјалну заштиту.

 **Укупна средства за суфинансирање мера енергетске санације износе 4.000.000,00 динара ( четири милиона динара), што износи 50% од вредности укупне инвестиције са ПДВ-ом за финансирање појединачних пројеката грађана.**

 **III**  Јавни позив ће бити објављен на званичној презентацији општине Ивањица, на огласној табли Општинске управе општина Ивањица и најављен у локалним медијима.

 **IV** Одлуку објавити на ВЕБ-сајту општине Ивањица и „Службеном листу општине Ивањица“.

**ОПШТИНСКО ВЕЋЕ ОПШТИНЕ ИВАЊИЦА**, **број 401-23/2021-01**

 **ПРЕДСЕДНИК ОПШТИНЕ**

 Момчило Митровић

Република Србија

**ОПШТИНА ИВАЊИЦА**

**-ОПШТИНСКО ВЕЋЕ -**

01 Број: 06-30/2021-01

05. август 2021. године

**И в а њ и ц а**

 На основу члана 60. Статута општине Ивањица («Службени лист општине Ивањица» број 1/19), Општинско веће општине Ивањица, на телефонској седници, дана 05. августа 2021. године, д о н о с и

**О Д Л У К У**

 **I** Ставља се ван снаге Одлука о расписивању Јавног позива за учешће привредних субјеката у спровођењу мера енергетске санације у домаћинствима и стамбеним заједницама на територији општине Ивањица за 2021. годину („Службени лист општине Ивањица“, број 7/2021);

 **II** Поништава се Јавни позив за учешће привредних субјекта у спровођењу мера енергетске санације у домаћинствима и стамбеним заједницама на територији општине Ивањица, број 400-34/2021-01 од 14.07.2021. године.

 **III** Одлуку објавити на ВЕБ-сајту општине Ивањица и „Службеном листу општине Ивањица“.

 **ПРЕДСЕДНИК ОПШТИНЕ**

 Момчило Митровић

С А Д Р Ж А Ј

1.ОДЛУКА О РАСПИСИВАЊУ ЈАВНОГ ПОЗИВА ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА И СТАМБЕНИМ ЗАЈЕДНИЦАМА НА ТЕРИТОРИЈИ ОПШТИНЕ ИВАЊИЦА У 2021. ГОДИНИ .................................................................................................................... стр1

2. ОДЛУКА О СТАВЉАЊУ ВАН СНАГЕ ОДЛУКЕ О РАСПИСИВАЊУ ЈАВНОГ ПОЗИВА ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА И СТАМБЕНИМ ЗАЈЕДНИЦАМА НА ТЕРИТОРИЈИ ОПШТИНЕ ИВАЊИЦА ЗА 2021 ГОДИНУС ........................ стр2

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* soivanjica@ivanjica.gov.rs

 (ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)